Nr. L 76/26 De Europæiske Fællesskabers Tidende 22. 3. 83 KOMMISSIONENS BESLUTNING af 14. marts 1983 om fastslåelse af, at indførsel af apparatet »DEL MAR — Trendsetter Dynamic Electrocardioscanner Analysis System, model DCG VII« ikke kan ske med fritagelse for told efter den fælles toldtarif (83/120/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 1798/75 af 10. juli 1975 om fritagelse for told efter den fælles toldtarif ved indførsel af uddannelsesmæssigt, videnskabeligt eller kulturelt  materiale (!), senest ændret ved forordning (EØF) nr. 608/82 ?), under henvisning til Kommissionens forordning (EØF) nr. 2784/79 af 12. december 1979 om fastsæt- telse af gennemførelsesbestemmelserne til forordning (EØF) nr. 1798/75 (?), særlig artikel 7, og ud fra følgende betragtninger : Tyskland har i skrivelse af 7. september 1982 anmodet Kommissionen om at indlede den i artikel 7 i forord- ning (EØF) nr. 2784/79 fastsatte procedure for at afgøre, om apparatet »DEL MAR — HTrendsetter Dynamic Electrocardioscanner Analysis System, model DCG VIK, bestilt den 18. juli 1980 og beregnet til undersøgelse af hjerterytmeforstyrrelser ved forskellige hjertesysgdomme, samt vedrørende anvendelse af nye lægemidler til behandling af hjerterytmeforstyrrelser, skal anses som et videnskabeligt apparat, samt i bekræftende fald, om der for tiden i Fællesskabet fremstilles apparater af tilsvarende videnskabelig værdi ; i overensstemmelse med artikel 7, stk. 5, i forordning (EØF) nr. 2784/79 er en ekspertgruppe, sammensat af repræsentanter fra alle medlemsstaterne, trådt sammen i Toldfritagelsesudvalget den 1. marts 1983 for at undersøge sagen ; det fremgår af denne undersøgelse, at det drejer sig om et analysesystem ; apparatet har ikke de objektive kendetegn, som gør det særlig egnet til videnskabelig forskning ; apparater af denne art anvendes i øvrigt især til ikke-videnskabelige formål; den måde, hvorpå apparatet anvendes i det foreliggende tilfælde, er ikke nok til at give det karakter af et videnskabeligt apparat ; det kan derfor ikke anses for at være et videnskabeligt apparat ; det er af denne grund, ikke berettiget at tillade det omhand- lede apparat indført toldfrit — VEDTAGET FØLGENDE BESLUTNING : Artikel 1 Indførsel af apparatet »DEL MAR — Trendsetter Dynamic Electrocardioscanner Analysis System, model DCG VIL, der er omhandlet i Tysklands anmodning af 7. september 1982, kan ikke ske med fritagelse for told efter den fælles toldtarif. Artikel 2 Denne beslutning er rettet til medlemsstaterne. Udfærdiget i Bruxelles, den 14. marts 1983. På Kommissionens vegne Karl-Heinz NARJES Medlem af Kommissionen () EFT nr. L 184 af 15. 7. 1975, s. 1. () EFT nr. L 74 af 18. 3. 1982, s. 4. () EFT nr. L 318 af 13. 12. 1979, s. 32.